Вуліца тая, праўда, не надта вялікая, але менавіта на ёй месцяцца абедзве кніжніцы. Так што з вялікім духоўным складнікам бібліятэчнай пешаходнай вуліцы Іванава наўрад ці змогуць паспрачацца іншыя, больш доўгія “пешаходкі”. Тым больш, на ёй усюды стаяць зручныя лаўкі, для дзятвы зроблены месцы для адпачынку і гульні, а ўся вуліца 17 верасня абсаджана цяпер кветкамі, разнастайнасці і каляровай гаме якіх можа пазайздросціць любы кветкавод-аматар ці нават садавод-прафесіянал.